Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: (10) A 201/2001. (X. 25.) Korm. rendelet 6. § (1)–(2) bekezdése helyébe a következõ rendelkezés lép:
Paragraph Index: 2662

(10) A 201/2001. (X. 25.) Korm. rendelet 6. § (1)–(2) bekezdése helyébe a következõ rendelkezés lép: „(1) Az ivóvíz minõségére vonatkozó, a 3. §-ban meghatározott határértékek bármelyikének túllépése, illetve szennyezés veszélyével járó rendkívüli esemény esetén az illetékes népegészségügyi szerv a túllépés okát kivizsgálja és a szükséges vízminõség-javító intézkedéseket elrendeli. A 178/2002/EK rendelet szerinti ivóvíz élelmiszer-vállalkozásoknál élelmiszer-elõállításra történõ felhasználása esetén a 4. § (1) bekezdés d) pontjában meghatározott esetben az élelmiszerlánc-biztonsági és állategészségügyi igazgatóság elrendeli az élelmiszer-vállalkozás részére a szükséges vízminõség-javító intézkedéseket. Ilyen intézkedések különösen a szennyezésre vezetõ mûszaki eljárások megváltoztatását vagy a tevékenység tilalmát, a szennyezõ forrás eltávolítását, új vízbeszerzésiforrásra történõ áttérést, a szennyezés eltávolítását vízkezelésselés/vagy fertõtlenítéssel, illetve a víz kezelésére és elosztására szolgáló eljárások megfelelõ módosítását, illetve a vízzel érintkezõ anyagok minõségi megfelelõségének biztosítását célzó hatósági eljárások kezdeményezése.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes